title: Decizia (UE) 2017/1632 a Parlamentului European din 27 aprilie 2017 privind închiderea conturilor celui de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/159

         DECIZIA (UE) 2017/1632 A PARLAMENTULUI EUROPEAN
   din 27 aprilie 2017
   privind închiderea conturilor celui de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2015
   PARLAMENTUL EUROPEAN,

               —

               având în vedere situațiile financiare și conturile de venituri și cheltuieli pentru cel de al optulea, al nouălea, al zecelea și al unsprezecelea Fond european de dezvoltare aferente exercițiului financiar 2015 [COM(2016) 485 – C8-0326/2016],

               —

               având în vedere informațiile financiare cu privire la Fondurile europene de dezvoltare [COM(2016) 386],

               —

               având în vedere Raportul anual al Curții de Conturi referitor la activitățile finanțate de al optulea, al nouălea, al zecelea și al unsprezecelea Fond european de dezvoltare în cadrul exercițiului financiar 2015, însoțit de răspunsurile Comisiei (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandările Consiliului din 21 februarie 2017 privind descărcarea de gestiune care urmează să fie acordată Comisiei referitor la executarea operațiunilor Fondului European de Dezvoltare pentru exercițiul financiar 2015 (05376/2017 – C8-0081/2017, 05377/2017 – C8-0082/2017, 05378/2017 – C8-0083/2017, 05379/2017 – C8-0084/2017),

               —

               având în vedere Raportul Comisiei cu privire la acțiunile întreprinse în urma descărcării de gestiune pentru exercițiul financiar 2014 [COM(2016) 674] și documentele de lucru ale serviciilor Comisiei care îl însoțesc [SWD(2016) 338, SWD(2016) 339],

               —

               având în vedere Acordul de parteneriat dintre membrii grupului statelor din Africa, Caraibe și Pacific (ACP), pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (3), astfel cum a fost modificat la Ouagadougou (Burkina Faso) la 22 iunie 2010 (4),

               —

               având în vedere Decizia 2013/755/UE a Consiliului din 25 noiembrie 2013 privind asocierea țărilor și teritoriilor de peste mări la Uniunea Europeană („Decizia de asociere peste mări”) (5),

               —

               având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și administrarea ajutoarelor comunitare în temeiul celui de-al doilea Protocol financiar la cea de-a patra Convenție ACP-CE (6),

               —

               având în vedere articolul 32 din Acordul intern din 18 septembrie 2000 dintre reprezentanții guvernelor statelor membre, reuniți în cadrul Consiliului, privind finanțarea și gestionarea ajutoarelor comunitare în cadrul Protocolului financiar la Acordul de parteneriat dintre statele din Africa, zona Caraibelor și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul CE (7),

               —

               având în vedere articolul 11 din Acordul intern din 17 iulie 2006 dintre reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013, în conformitate cu Acordul de parteneriat ACP-CE, și privind alocarea de asistență financiară pentru țările și teritoriile de peste mări cărora li se aplică dispozițiile părții a patra din Tratatul CE (8),

               —

               având în vedere articolul 11 din Acordul intern din 24 și 26 iunie 2013 dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (9),

               —

               având în vedere articolul 319 din Tratatul privind funcționarea Uniunii Europene,

               —

               având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de-a patra Convenții ACP-CE (10),

               —

               având în vedere articolul 119 din Regulamentul financiar din 27 martie 2003 aplicabil celui de al nouălea Fond european de dezvoltare (11),

               —

               având în vedere articolul 50 din Regulamentul (CE) nr. 215/2008 al Consiliului din 18 februarie 2008 privind regulamentul financiar aplicabil celui de al zecelea Fond european de dezvoltare (12),

               —

               având în vedere articolul 48 din Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare (13),

               —

               având în vedere articolul 93, articolul 94 a treia liniuță și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru dezvoltare (A8-0125/2017),

               1.

               aprobă închiderea conturilor celui de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2015;

               2.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Conturi și Băncii Europene de Investiții și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 375, 13.10.2016, p. 287.

      (2)  JO C 375, 13.10.2016, p. 297.

      (3)  JO L 317, 15.12.2000, p. 3.

      (4)  JO L 287, 4.11.2010, p. 3.

      (5)  JO L 344, 19.12.2013, p. 1.

      (6)  JO L 156, 29.5.1998, p. 108.

      (7)  JO L 317, 15.12.2000, p. 355.

      (8)  JO L 247, 9.9.2006, p. 32.

      (9)  JO L 210, 6.8.2013, p. 1.

      (10)  JO L 191, 7.7.1998, p. 53.

      (11)  JO L 83, 1.4.2003, p. 1.

      (12)  JO L 78, 19.3.2008, p. 1.

      (13)  JO L 58, 3.3.2015, p. 17.


title: Decizia (UE) 2017/1725 a Parlamentului European din 27 aprilie 2017 privind închiderea conturilor Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene [în prezent Agenția Europeană pentru Poliția de Frontieră și Garda de Coastă („Frontex”)] pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/330

         DECIZIA (UE) 2017/1725 A PARLAMENTULUI EUROPEAN
   din 27 aprilie 2017
   privind închiderea conturilor Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene [în prezent Agenția Europeană pentru Poliția de Frontieră și Garda de Coastă („Frontex”)] pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene („agenția”) pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2015, însoțit de răspunsurile agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0065/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene (4), în special articolul 30,

               —

               având în vedere Regulamentul (UE) 2016/1624 al Parlamentului European și al Consiliului din 14 septembrie 2016 privind Poliția de frontieră și garda de coastă la nivel european și de modificare a Regulamentului (UE) 2016/399 al Parlamentului European și al Consiliului și de abrogare a Regulamentului (CE) nr. 863/2007 al Parlamentului European și al Consiliului, a Regulamentului (CE) nr. 2007/2004 al Consiliului și a Deciziei 2005/267/CE a Consiliului (5), în special articolul 76,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0137/2017),

               1.

               aprobă închiderea conturilor Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2015;

               2.

               încredințează președintelui sarcina de a transmite prezenta decizie directorului executiv al Agenției Europene pentru Poliția de Frontieră și Garda de Coastă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 208.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 349, 25.11.2004, p. 1.

      (5)  JO L 251, 16.9.2016, p. 1.

      (6)  JO L 328, 7.12.2013, p. 42.


title: 2009/825/CE: Decizia Consiliului din 26 octombrie 2009 privind încheierea unui protocol de modificare a Acordului de transport maritim dintre Comunitatea Europeană și statele membre ale acesteia, pe de o parte, și Guvernul Republicii Populare Chineze, pe de altă parte

text:
               11.11.2009

               RO

               Jurnalul Oficial al Uniunii Europene

               L 294/10

      DECIZIA CONSILIULUI

   din 26 octombrie 2009
   privind încheierea unui protocol de modificare a Acordului de transport maritim dintre Comunitatea Europeană și statele membre ale acesteia, pe de o parte, și Guvernul Republicii Populare Chineze, pe de altă parte
   (2009/825/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) prima teză a primului paragraf, precum și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European,
   întrucât:

               (1)

               Acordul de transport maritim dintre Comunitatea Europeană și statele membre ale acesteia, pe de o parte, și Guvernul Republicii Populare Chineze, pe de altă parte (1) a fost semnat la Bruxelles la 6 decembrie 2002. Acordul a fost ulterior încheiat la 31 ianuarie 2008 în conformitate cu Decizia 2008/143/CE din 28 ianuarie 2008 (2) și a intrat în vigoare la 1 martie 2008.

               (2)

               Un Protocol de modificare a Acordului de transport maritim dintre Comunitatea Europeană și statele membre ale acesteia, pe de o parte, și Guvernul Republicii Populare Chineze, pe de altă parte, pentru a ține seama de aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace a fost semnat la Beijing la 5 septembrie 2005 și încheiat în conformitate cu Decizia 2008/144/CE din 28 ianuarie 2008 (3).

               (3)

               În conformitate cu articolului 6 alineatul (2) din Actul de aderare din 2005 (4), Republica Bulgaria și România urmează să adere la acord prin intermediul unui protocol între Consiliu și Republica Populară Chineză.

               (4)

               Protocolul de modificare a Acordului de transport maritim dintre Comunitatea Europeană și statele membre ale acesteia, pe de o parte, și Guvernul Republicii Populare Chineze, pe de altă parte (5) pentru a ține seama de aderarea Republicii Bulgaria și a României la Uniunea Europeană a fost semnat la Bruxelles la 31 martie 2009.

               (5)

               Procedurile constituționale și instituționale necesare au fost încheiate și, prin urmare, protocolul ar trebui să fie aprobat,

         DECIDE:
   Articolul 1
   Protocolul de modificare a Acordului de transport maritim dintre Comunitatea Europeană și statele membre ale acesteia, pe de o parte, și Guvernul Republicii Populare Chineze, pe de altă parte, pentru a ține seama de aderarea Republicii Bulgaria și a României la Uniunea Europeană se aprobă prin prezenta decizie în numele Comunității.
   Articolul 2
   Președintele Consiliului procedează, în numele Comunității Europene și al statelor membre ale acesteia, la notificarea prevăzută la articolul 3 din protocol.

      Adoptată la Luxemburg, 26 octombrie 2009.

            Pentru Consiliu

            Președintele

         C. MALMSTRÖM

      (1)  JO L 46, 21.2.2008, p. 25.

      (2)  JO L 46, 21.2.2008, p. 23.

      (3)  JO L 46, 21.2.2008, p. 37.

      (4)  JO L 157, 21.6.2005, p. 203.

      (5)  JO L 144, 9.6.2009, p. 21.


title: Decizia nr. 804/2004/CE a Parlamentului European și a Consiliului din 21 aprilie 2004 de stabilire a unui program de acțiune comunitară în vederea promovării unor acțiuni în domeniul protecției intereselor financiare ale Comunității (programul „Hercule”)

text:
               02/Volumul 17

               RO

               Jurnalul Ofícial al Uniunii Europene

               25

         32004D0804

               L 143/9

               JURNALUL OFÍCIAL AL UNIUNII EUROPENE

      DECIZIA NR. 804/2004/CE A PARLAMENTULUI EUROPEAN ȘI A CONSILIULUI

   din 21 aprilie 2004
   de stabilire a unui program de acțiune comunitară în vederea promovării unor acțiuni în domeniul protecției intereselor financiare ale Comunității (programul „Hercule”)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 280 alineatul (4),
   având în vedere propunerea Comisiei,
   având în vedere avizul Curții de Conturi (1),
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Comunitatea și statele membre au drept obiectiv combaterea fraudei și a oricărei activități ilegale care aduce atingere intereselor financiare ale Comunității. Este necesară punerea în aplicare a tuturor mijloacelor disponibile în vederea realizării acestui obiectiv, păstrându-se în același timp repartizarea și echilibrul actual între responsabilitățile la nivel național și cele la nivel comunitar.

               (2)

               Acțiunile care au drept scop realizarea unei mai bune informări, a unor studii, a unor forme de pregătire sau a unei asistențe tehnice sau științifice în domeniul luptei împotriva fraudei contribuie vizibil la ameliorarea protecției intereselor financiare ale Comunității.

               (3)

               Sunt, prin urmare, necesare promovarea unor acțiuni în acest domeniu, precum și susținerea organismelor active în acest domeniu prin acordarea unor subvenții de funcționare. Experiențele acumulate până în prezent arată că este important să fie prevăzut un sprijin la nivel comunitar, în raport cu activitățile de promovare întreprinse la nivel național.

               (4)

               Până în 2003, susținerea organismelor și a acțiunilor s-a efectuat prin credite înscrise în liniile A03600 și A03010 „Conferințe, congrese și reuniuni legate de activitățile Asociațiilor juriștilor europeni pentru protecția intereselor financiare ale Comunității”, precum și în linia B5-910 „Acțiuni generale de luptă împotriva fraudei” din bugetul general al Uniunii Europene.

               (5)

               Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3) prevede, la articolul 112, condiții stricte pentru acordarea de ajutoare financiare unor acțiuni deja inițiate, definite în actul juridic de bază.

               (6)

               Este, prin urmare, necesară adoptarea unui asemenea act de bază în scopul raționalizării și completării tuturor formelor de sprijin existente, prin adoptarea prezentei decizii de stabilire a unui program de acțiune comunitară structurat, specific, pluridisciplinar și de durată.

               (7)

               Este necesar ca acest program să fie deschis tuturor statelor membre și țărilor vecine, având în vedere că este important să se asigure o protecție efectivă și echivalentă a intereselor financiare ale Comunității care să nu se limiteze doar la statele membre.

               (8)

               Parlamentul European, Consiliul și Comisia și-au luat angajamentul, cu ocazia adoptării Regulamentului (CE, Euratom) nr. 1605/2002, de a îndeplini obiectivul intrării în vigoare a acestui act de bază începând cu exercițiul financiar 2004.

               (9)

               Este, de asemenea, necesar ca, în cadrul modalităților de sprijin care vor fi adoptate, să se ia în considerare specificitatea organismelor care își desfășoară activitatea în domeniul protecției intereselor financiare ale Comunității.

               (10)

               Prezenta decizie stabilește, pentru întreaga durată a programului, un pachet financiar care constituie punctul de referință privilegiat, în sensul punctului 33 din acordul interinstituțional de la 6 mai 1999, încheiat între Parlamentul European, Consiliu și Comisie, cu privire la disciplina bugetară și la ameliorarea procedurii bugetare (4) pentru autoritatea bugetară în cadrul procedurii bugetare anuale.

               (11)

               Comisia ar trebui să prezinte Parlamentului European și Consiliului un raport intermediar al Oficiului European de Luptă Antifraudă (OLAF) privind executarea prezentului program, precum și un raport final al acestui Oficiu cu privire la realizarea obiectivelor programului respectiv.

               (12)

               Prezenta decizie respectă principiile subsidiarității și proporționalității.

               (13)

               Prezenta decizie nu aduce atingere subvențiilor acordate, în baza unor programe privind aspectele judiciare legate de aplicarea legii, în domeniul protecției intereselor financiare ale Comunității,

         DECID:
   Articolul 1
   Obiectivul programului
   (1)   Prezenta decizie stabilește un program de acțiune comunitară pentru promovarea unor acțiuni în domeniul protecției intereselor financiare ale Comunității. Acest program este denumit programul Hercule.
   (2)   Programul este destinat să contribuie la protecția intereselor financiare ale Comunității prin promovarea unor acțiuni și susținerea unor organisme în conformitate cu criteriile generale prezentate în anexă și detaliate în fiecare program anual de subvenții. Acesta ține seama de aspectele transnaționale și pluridisciplinare. În mod prioritar, programul vizează asigurarea unei convergențe în conținutul acțiunilor pentru a garanta, pe baza unei reflecții pe marginea celor mai bune practici, o protecție efectivă și echivalentă respectând în același timp particularitățile tradițiilor din fiecare stat membru.
   Articolul 2
   Accesul la program
   (1)   Pentru a putea beneficia de o subvenție comunitară în vederea unei acțiuni în domeniul protecției intereselor financiare ale Comunității, beneficiarul unei astfel de subvenții trebuie să respecte dispozițiile din anexă. Acțiunea trebuie să fie realizată în conformitate cu principiile care stau la baza activității comunitare din domeniul protecției intereselor financiare ale Comunității și trebuie să ia în considerare criteriile specifice stabilite în cererile de ofertă, în conformitate cu prioritățile prevăzute în programul anual de subvenții, detaliind criteriile generale cuprinse în anexă.
   (2)   Pentru a putea beneficia de o subvenție comunitară de funcționare în cadrul programului de activitate permanentă al unui organism care urmărește un scop de interes general european în domeniul protecției intereselor financiare ale Comunității, organismul respectiv trebuie să respecte criteriile generale cuprinse în anexă.
   (3)   Cererile de subvenții comunitare de funcționare trebuie să conțină toate informațiile necesare astfel încât Comisia să poată selecta beneficiarii în funcție de:

               —

               natura organismului;

               —

               măsurile de protecție a intereselor financiare ale Comunității;

               —

               costurile estimative de punere în aplicare a acestor măsuri;

               —

               totalitatea caracteristicilor menționate la punctul 4 din anexă.

         Articolul 3
   Participarea țărilor din afara Comunității
   Pe lângă beneficiarii și organismele situate în statele membre, programul de acțiune comunitară este deschis participării beneficiarilor și organismelor situate:

               (a)

               în statele aderente care au semnat, la 16 aprilie 2003, tratatul de aderare;

               (b)

               în țările membre AELS/SEE, în conformitate cu condițiile stabilite de acordul SEE;

               (c)

               în Bulgaria și în România, în conformitate cu condițiile stabilite de acordurile europene, protocoalele adiționale ale acestora și deciziile respectivelor consilii de asociere;

               (d)

               în Turcia, condițiile acestei participări fiind hotărâte în conformitate cu Decizia 2002/179/CE a Consiliului din 17 decembrie 2001 privind încheierea unui Acord-cadru între Comunitatea Europeană și Republica Turcia privind principiile generale de participare a Republicii Turcia la programele comunitare (5).

         Articolul 4
   Selectarea beneficiarilor
   (1)   Programul reglementează un tip de procedură de acordare prin intermediul unei cereri de ofertă pentru toți beneficiarii.
   (2)   Selectarea organismelor care vor beneficia de subvenții pentru acțiuni este rezultatul unei cereri de ofertă, în conformitate cu prioritățile prevăzute în programul anual de subvenții, prin detalierea criteriilor generale cuprinse în anexă. Acordarea unei subvenții pentru o acțiune care face parte din prezentul program respectă criteriile generale care sunt cuprinse în anexă.
   (3)   Selectarea organismelor care vor beneficia de subvenții de funcționare este rezultatul unei cereri de ofertă. Acordarea unei subvenții de funcționare în cadrul programului de activitate permanentă a unui organism beneficiar respectă criteriile generale prevăzute în anexă. Pe baza cererii de ofertă, Comisia aprobă, în conformitate cu articolul 116 din Regulamentul (CE, Euratom) nr. 1605/2002, lista organismelor beneficiare și sumele stabilite.
   Articolul 5
   Acordarea subvenției
   (1)   Subvenția pentru acțiuni nu poate finanța toate cheltuielile eligibile. Valoarea unei subvenții pentru o acțiune acordată în cadrul prezentului program nu poate depăși următoarele rate:

               (a)

               50 % din cheltuielile eligibile pentru asistență tehnică;

               (b)

               80 % din cheltuielile eligibile pentru formare, promovarea schimburilor de personal calificat și organizarea de seminarii sau conferințe, cu condiția să se adreseze beneficiarilor menționați la punctul 2 prima liniuță din anexă;

               (c)

               90 % din cheltuielile eligibile pentru organizarea unor seminarii, conferințe sau alte manifestări, cu condiția să se adreseze beneficiarilor menționați la punctul 2 a doua și a treia liniuță din anexă.

         (2)   Valoare unei subvenții de funcționare, acordată în cadrul prezentului program, nu poate depăși 70 % din cheltuielile eligibile ale organismului pentru anul calendaristic pentru care se acordă subvenția.
   În conformitate cu articolul 113 alineatul (2) din Regulamentul (CE, Euratom) nr. 1605/2002, în cazul reînnoirii, subvenția de funcționare acordată astfel se va diminua progresiv. În cazul acordării unei subvenții unui organism care a beneficiat deja în anul precedent de o astfel de subvenție de funcționare, procentul de cofinanțare comunitară pe care îl reprezintă noua subvenție este mai mic cu cel puțin 10 puncte față de procentul de cofinanțare comunitară pe care îl reprezenta subvenția în anul precedent.
   Articolul 6
   Dispoziții financiare
   (1)   Prezentul program începe la 1 ianuarie 2004 și se încheie la 31 decembrie 2006.
   (2)   Pachetul financiar pentru executarea prezentului program, pentru perioada 2004-2006, este de 11 775 000 EUR.
   (3)   Creditele anuale sunt autorizate de către autoritatea bugetară în limita perspectivelor financiare.
   Articolul 7
   Monitorizare și evaluare
   Comisia prezintă Parlamentului European și Consiliului:

               (a)

               până la 30 iunie 2006, un raport al OLAF privind punerea în aplicare a programului și oportunitatea continuării acestuia;

               (b)

               până la 31 decembrie 2007, un raport al OLAF privind realizarea obiectivelor prezentului program. Acest raport se bazează pe rezultatele obținute de beneficiarii subvențiilor și evaluează mai ales eficacitatea de care dau dovadă în ceea ce privește realizarea obiectivelor definite la articolul 1 și în anexă.

         Articolul 8
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Strasburg, 21 aprilie 2004.

            Pentru Parlamentul European

            Președintele

         P. COX

            Pentru Consiliu

            Președintele

         D. ROCHE

      (1)  JO C 318, 30.12.2003, p. 5.

      (2)  Avizul Parlamentului European din 9 martie 2004 (nepublicat încă în Jurnalul Oficial) și Decizia Consiliului din 5 aprilie 2004.

      (3)  JO L 248, 16.9.2002, p. 1. Rectificare la JO L 25, 30.1.2003, p. 43.

      (4)  JO C 172, 18.6.1999, p. 1, Acord astfel cum a fost modificat prin decizia 2003/429/CE a Parlamentului European și a Consiliului (JO L 147, 14.6.2003, p. 25).

      (5)  JO L 61, 2.3.2002, p. 27.
   ANEXĂ
   1.   ACTIVITĂȚILE SUSȚINUTE
   Obiectivul general definit la articolul 1 vizează consolidarea acțiunilor comunitare în domeniul prevenirii fraudei care aduce atingere intereselor financiare ale Comunității și al combaterii fraudei, promovând acțiunile în acest domeniu, precum și funcționarea entităților care își desfășoară activitatea în acest domeniu.
   Acțiunile organismelor care pot contribui la consolidarea și la creșterea eficienței activității comunitare, în conformitate cu articolul 2, sunt următoarele:

               —

               organizarea de seminarii și conferințe;

               —

               promovare unor studii științifice și a unor dezbateri privind politicile comunitare în domeniul protecției intereselor financiare ale Comunității;

               —

               coordonarea unor activități privind protecția intereselor financiare ale Comunității;

               —

               formarea și sensibilizarea;

               —

               promovarea unor schimburi de personal calificat;

               —

               difuzarea unor cunoștințe de ordin științific privind acțiunile comunitare;

               —

               dezvoltarea și furnizarea unor instrumente informatice specifice;

               —

               asistența tehnică;

               —

               promovarea și intensificarea schimburilor de date.

         2.   PUNEREA ÎN APLICARE A ACTIVITĂȚILOR SUSȚINUTE
   Activitățile puse în aplicare de entitățile care pot primi o subvenție comunitară în cadrul programului țin în special de acțiunile referitoare la consolidarea măsurilor comunitare în domeniul protecției intereselor financiare și vizează obiective de interes general european în acest domeniu sau un obiectiv care se înscrie în cadrul politicii Uniunii Europene în acest domeniu.
   În conformitate cu articolul 2, la program are acces:

               —

               orice administrație națională sau regională a unui stat membru sau a unei țări din afara Comunității, astfel cum se prevede la articolul 3, care promovează consolidarea activităților Comunității în domeniul protecției intereselor financiare comunitare;

               —

               orice institut de cercetare și educație, cu personalitate juridică de cel puțin un an, situat și activând într-un stat membru sau într-o țară din afara Comunității, astfel cum se prevede la articolul 3, care promovează consolidarea acțiunii Comunității în cadrul protecției intereselor financiare comunitare;

               —

               orice organism nonprofit, cu personalitate juridică de cel puțin un an și constituit legal într-un stat membru sau într-o țară din afara Comunității, astfel cum se prevede la articolul 3, care promovează consolidarea acțiunii Comunității în cadrul protecției intereselor financiare comunitare.

         Pentru susținerea realizării activităților permanente ale unui astfel de organism, poate fi acordată o subvenție anuală de funcționare.
   3.   SELECTAREA BENEFICIARILOR
   Organismele care beneficiază de o subvenție pentru o acțiune sau de o subvenție de funcționare în temeiul punctului 2 sunt selectate pe baza unor cereri de ofertă.
   4.   CARACTERISTICILE PE BAZA CĂRORA SUNT EVALUATE CERERILE DE SUBVENȚII
   Cererile de subvenții pentru acțiuni sau, după caz, cererile de subvenții de funcționare sunt evaluate pe baza:

               —

               conformității acțiunii propuse cu obiectivele prezentului program;

               —

               complementarității acțiunii propuse cu alte activități subvenționate;

               —

               fezabilității acțiunii propuse, adică posibilitățile concrete de realizare a acesteia cu mijloacele propuse;

               —

               proporționalității dintre costurile și beneficiile acțiunii propuse;

               —

               valorii adăugate a acțiunii propuse;

               —

               dimensiunii publicului vizat de acțiunea propusă;

               —

               aspectelor transnaționale și pluridisciplinare ale acțiunii propuse;

               —

               întinderii geografice a acțiunii propuse.

         5.   CHELTUIELI ELIGIBILE
   În temeiul punctului 2, nu sunt luate în considerare pentru stabilirea valorii subvenției decât cheltuielile eligibile necesare realizării în bune condiții a acțiunii prevăzute.
   Sunt eligibile, de asemenea, și cheltuielile privind participarea reprezentanților țărilor din Balcani care iau parte la procesul de stabilizare și de asociere pentru țările din Europa de Sud-Est (1) și pentru anumite țări din Comunitatea Statelor Independente (2).
   6.   CONTROALE ȘI AUDITURI
   6.1.   Beneficiarul unei subvenții de funcționare păstrează și pune la dispoziția Comisiei, pentru o perioadă de cinci ani începând cu plata finală, toate documentele justificative pentru cheltuielile efectuate în cursul anului pentru care a fost acordată această subvenție, în special situația verificată a conturilor. Beneficiarul unei subvenții se ocupă de punerea la dispoziția Comisiei, după caz, a documentelor justificative care se află în posesia partenerilor sau a membrilor.
   6.2.   Comisia are dreptul să efectueze, fie direct prin intermediul agenților săi, fie prin intermediul oricărui alt organism extern calificat ales de ea, un audit privind utilizarea subvenției. Aceste audituri pot fi realizate pe toată durata convenției, precum și pe o perioadă de cinci ani începând cu data plății soldului subvenției. Rezultatele acestor audituri pot duce, după caz, la anumite decizii de recuperare din partea Comisiei.
   6.3.   Pentru a realiza aceste audituri, personalul Comisiei, precum și persoanele din exterior împuternicite de către Comisie au drept de acces, în special la birourile beneficiarilor, precum și la toate informațiile necesare, inclusiv sub formă electronică.
   6.4.   Curtea de Conturi, precum și OLAF dispun de aceleași drepturi, în special de dreptul de acces, ca și persoanele menționate la punctul 6.3.
   6.5.   Pentru a proteja interesele financiare ale Comunităților Europene împotriva fraudei și a altor abateri, Comisia efectuează, de asemenea, în cadrul prezentului program, controale și inspecții la fața locului, în conformitate cu Regulamentul (Euratom, CE) nr. 2185/96 din 11 noiembrie 1996 al Consiliului privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (3). După caz, aceste anchete sunt efectuate de către OLAF și reglementate de Regulamentul (CE) nr. 1073/1999 al Parlamentului European și al Consiliului (4).
   7.   GESTIONAREA PROGRAMULUI
   Pe baza unei analize bazate pe raportul cost/eficacitate, Comisia poate recurge la experți, precum și la orice altă formă de asistență tehnică și administrativă care nu implică misiuni de competență publică, inclusă în cadrul unor contracte de prestări punctuale de servicii. De asemenea, aceasta poate finanța studii și poate organiza reuniuni de experți, care să faciliteze punerea în aplicare a programului și poate întreprinde acțiuni de informare, de publicare și de difuzare, legate direct de realizarea obiectivului programului.

      (1)  Fosta Republică Iugoslavă a Macedoniei, Albania, Serbia și Muntenegru, Bosnia și Herțegovina, Croația.

      (2)  Belarus, Republica Moldova, Federația Rusă, Ucraina.

      (3)  JO L 292, 15.11.1996, p. 2.

      (4)  JO L 136, 31.5.1999, p. 1.


title: Decizia (UE) 2017/1779 a Consiliului din 29 mai 2017 privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte, referitoare la adoptarea unei recomandări privind prioritățile parteneriatului UE-Egipt

text:
               30.9.2017

               RO

               Jurnalul Oficial al Uniunii Europene

               L 253/34

         DECIZIA (UE) 2017/1779 A CONSILIULUI
   din 29 mai 2017
   privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte, referitoare la adoptarea unei recomandări privind prioritățile parteneriatului UE-Egipt
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (9),
   având în vedere propunerea Comisiei Europene și a Înaltului Reprezentant al Uniunii pentru afaceri externe și politica de securitate,
   întrucât:

               (1)

               Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte (1) (denumit în continuare „acordul”) a fost semnat la 25 iunie 2001 și a intrat în vigoare la 1 iunie 2004.

               (2)

               Comunicarea comună a Înaltului Reprezentant al Uniunii pentru afaceri externe și politica de securitate și a Comisiei Europene din 18 noiembrie 2015 referitoare la revizuirea politicii europene de vecinătate a fost salutată în Concluziile Consiliului din 14 decembrie 2015, ocazie cu care, între altele, Consiliul a confirmat intenția de a începe o nouă etapă a implicării alături de parteneri în 2016, care ar putea duce la stabilirea de noi priorități de parteneriat, după caz, axate pe priorități și interese convenite.

               (3)

               Uniunea și Egiptul au convenit să își consolideze parteneriatul, stabilind de comun acord un set de priorități pentru perioada 2017-2020, cu scopul de a aborda provocările comune cu care se confruntă cele două părți, de a promova interesele comune și de a garanta stabilitatea pe termen lung pe ambele țărmuri ale Mediteranei.

               (4)

               Prioritățile parteneriatului UE-Egipt sunt ghidate de un angajament comun față de valorile universale ale democrației, statului de drept și respectării drepturilor omului.

               (5)

               Prin urmare, poziția Uniunii în cadrul Consiliului de asociere înființat prin acord ar trebui să se bazeze pe proiectul de recomandare a Consiliului de asociere atașat la prezenta decizie,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte, referitoare la adoptarea priorităților parteneriatului UE-Egipt se întemeiază pe proiectul de recomandare a Consiliului de asociere atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 29 mai 2017.

            Pentru Consiliu

            Președintele

         C. CARDONA

      (1)  Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte (JO L 304, 30.9.2004, p. 39).

      PROIECT
      RECOMANDAREA NR. 1/2017 A CONSILIULUI DE ASOCIERE UE-EGIPT
      din …
      Acord asupra priorităților parteneriatului UE-Egipt
      CONSILIUL DE ASOCIERE UE-EGIPT,
      având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte, în special articolul 76,
      întrucât:

                  (1)

                  Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte (1) (denumit în continuare „acordul”), a fost semnat la 25 iunie 2001 și a intrat în vigoare la 1 iunie 2004.

                  (2)

                  Articolul 76 din acord atribuie Consiliului de asociere competența de a lua deciziile corespunzătoare în scopul realizării obiectivelor acordului.

                  (3)

                  În conformitate cu articolul 86 din acord, părțile adoptă toate măsurile generale sau speciale necesare îndeplinirii obligațiilor care le revin în temeiul acordului și se asigură că obiectivele fixate în acord vor fi atinse.

                  (4)

                  În cadrul revizuirii politicii europene de vecinătate s-a propus o nouă etapă de cooperare cu țările partenere, care să determine un sentiment mai puternic de implicare și responsabilitate din partea ambelor părți.

                  (5)

                  Uniunea și Egiptul au convenit să își consolideze parteneriatul prin stabilirea de comun acord a unui ansamblu de priorități pentru perioada 2017-2020, cu scopul de a aborda provocări comune cu care se confruntă cele două părți, de a promova interesele comune și de a garanta stabilitatea pe termen lung pe ambele țărmuri ale Mediteranei,

            RECOMANDĂ:
      Articolul 1
      Consiliul de asociere recomandă ca părțile să pună în aplicare prioritățile parteneriatului UE-Egipt stabilite în anexă.
      Articolul 2
      Prioritățile parteneriatului UE-Egipt menționate la articolul 1 înlocuiesc Planul de acțiune UE-Egipt, a cărui punere în aplicare a fost recomandată prin Recomandarea nr. 1/2007 a Consiliului de asociere din 6 martie 2007.
      Articolul 3
      Prezenta recomandare intră în vigoare la data adoptării.

         Adoptată la …,

               Pentru Consiliul de asociere

               Președintele

         (1)  Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte (JO L 304, 30.9.2004, p. 39).


title: Decizia Consiliului din 20 decembrie 1995 privind încheierea acordurilor sub forma unui schimb de scrisori între Comunitatea Europeană, pe de o parte, și Republica Islanda, Regatul Norvegiei și Confederația Elvețiană, pe de altă parte, privind anumite produse agricole

text:
Anunţ juridic important

|

31995D0582

Jurnalul Oficial L 327 , 30/12/1995 p. 0017 - 0017 ediţie specială în limba cehă capitol 11 volum 23 p. 287  - 287 ediţie specială în limba estonă capitol 11 volum 23 p. 287  - 287 ediţie specială în limba maghiară capitol 11 volum 23 p. 287  - 287 ediţie specială în limba lituaniană capitol 11 volum 23 p. 287  - 287 LV.ES capitol 11 volum 23 p. 287  - 287 MT.ES capitol 11 volum 23 p. 287  - 287 PL.ES capitol 11 volum 23 p. 287  - 287 SK.ES capitol 11 volum 23 p. 287  - 287 ediţie specială în limba slovenă capitol 11 volum 23 p. 287  - 287

		19951220Decizia Consiliuluidin 20 decembrie 1995privind încheierea acordurilor sub forma unui schimb de scrisori între Comunitatea Europeană, pe de o parte, și Republica Islanda, Regatul Norvegiei și Confederația Elvețiană, pe de altă parte, privind anumite produse agricole(95/582/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză,având în vedere Actul de aderare a Austriei, a Finlandei și a Suediei,având în vedere propunerea Comisiei,întrucât acordurile sub forma unui schimb de scrisori între Comunitatea Europeană, pe de o parte, și Republica Islanda, Regatul Norvegiei și Confederația Elvețiană, pe de altă parte, privind anumite produse agricole trebuie aprobate, ținând seama de aderarea Republicii Austria, a Republicii Finlanda și a Regatului Suediei la Uniunea Europeană,DECIDE:Articolul 1Acordurile sub forma unui schimb de scrisori între Comunitatea Europeană, pe de o parte, și Republica Islanda, Regatul Norvegiei și Confederația Elvețiană, pe de altă parte, privind anumite produse agricole se aprobă în numele Comunității.Textele acordurilor sunt atașate la prezenta decizie.Articolul 2Normele de aplicare a prezentei decizii sunt adoptate de Comisie în conformitate cu procedura prevăzută la articolul 30 din Regulamentul (CEE) nr. 804/68 al Consiliului din 27 iunie 1968 privind organizarea comună a piețelor în sectorul laptelui și produselor lactate [1] sau în conformitate cu dispozițiile corespunzătoare din celelalte regulamente privind organizarea comună a piețelor.Articolul 3Președintele Consiliului este autorizat să desemneze persoana abilitată să semneze acordurile prevăzute la articolul 1 având drept consecință angajarea Comunității [2].Adoptată la Bruxelles, 20 decembrie 1995.Pentru ConsiliuPreședinteleJ. M. Eguiagaray[1] JO L 148, 28.6.1968, p. 13.[2] Datele intrării în vigoare a acordului se publică în Jurnalul Oficial al Comunităților Europene prin grija Secretarului General al Consiliului.--------------------------------------------------


title: Decizia 2013/72/PESC a Consiliului din 31 ianuarie 2013 de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia

text:
               1.2.2013

               RO

               Jurnalul Oficial al Uniunii Europene

               L 32/20

         DECIZIA 2013/72/PESC A CONSILIULUI
   din 31 ianuarie 2013
   de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 31 ianuarie 2011, Consiliul a adoptat Decizia 2011/72/PESC (1).

               (2)

               Măsurile restrictive prevăzute în Decizia 2011/72/PESC se aplică până la 31 ianuarie 2013.Pe baza revizuirii respectivei decizii, aplicarea măsurilor restrictive ar trebui prelungită până la 31 ianuarie 2014.

               (3)

               Decizia 2011/72/PESC ar trebui, prin urmare, modificată în consecință,

         ADOPTĂ PREZENTA DECIZIE:
   Articolul 1
   Articolul 5 din Decizia 2011/72/PESC se înlocuiește, prin urmare, cu următorul text:

      „Articolul 5
      Prezenta decizie se aplică până la data de 31 ianuarie 2014. Aceasta se reexaminează permanent. Decizia poate fi reînnoită sau modificată, după caz, în situația în care Consiliul apreciază că obiectivele acesteia nu au fost atinse.”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 31 ianuarie 2013.

            Pentru Consiliu

            Președintele

         C. ASHTON

      (1)  JO L 28, 2.2.2011, p. 62.


title: Decizia (UE) 2016/1879 a Consiliului din 24 iunie 2016 privind semnarea, în numele Uniunii și aplicarea cu titlu provizoriu a Acordului dintre Uniunea Europeană și Statele Federate ale Microneziei privind exonerarea de obligația de a deține viză de scurtă ședere

text:
               25.10.2016

               RO

               Jurnalul Oficial al Uniunii Europene

               L 289/2

         DECIZIA (UE) 2016/1879 A CONSILIULUI
   din 24 iunie 2016
   privind semnarea, în numele Uniunii și aplicarea cu titlu provizoriu a Acordului dintre Uniunea Europeană și Statele Federate ale Microneziei privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 509/2014 al Parlamentului European și al Consiliului (1) a transferat mențiunea referitoare la Statele Federate ale Microneziei din anexa I în anexa II la Regulamentul (CE) nr. 539/2001 al Consiliului (2).

               (2)

               Respectiva mențiune referitoare la Statele Federate ale Microneziei este însoțită de o notă de subsol care precizează că exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană.

               (3)

               La 9 octombrie 2014, Consiliul a adoptat o decizie prin care a autorizat Comisia să înceapă negocieri cu Statele Federate ale Microneziei în vederea încheierii unui acord între Uniunea Europeană și Statele Federate ale Microneziei privind exonerarea de obligația de a deține viză de scurtă ședere (denumit în continuare „acordul”).

               (4)

               Negocierile privind acordul au început la 17 decembrie 2014 și au fost finalizate cu succes prin parafarea acestuia la 16 decembrie 2015 de către Statele Federate ale Microneziei și la 13 ianuarie 2016 de către Uniune, prin intermediul unui schimb de scrisori.

               (5)

               Acordul ar trebui să fie semnat, iar declarațiile atașate la acord ar trebui să fie aprobate în numele Uniunii. Acordul ar trebui să se aplice cu titlu provizoriu din ziua următoare datei semnării sale, până la finalizarea procedurilor necesare pentru încheierea sa.

               (6)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu are obligații în temeiul acesteia și aceasta nu i se aplică.

               (7)

               Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu are obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului dintre Uniunea Europeană și Statele Federate ale Microneziei privind exonerarea de obligația de a deține viză de scurtă ședere, sub rezerva încheierii acordului menționat.
   Textul acordului este atașat la prezenta decizie.
   Articolul 2
   Declarațiile atașate la prezenta decizie se aprobă în numele Uniunii.
   Articolul 3
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 4
   Acordul se aplică cu titlu provizoriu din ziua următoare datei semnării sale (5), până la finalizarea procedurilor necesare pentru încheierea sa.
   Articolul 5
   Prezenta decizie intră în vigoare la data adoptării.

      Adoptată la Luxemburg, 24 iunie 2016.

            Pentru Consiliu

            Președintele

         A.G. KOENDERS

      (1)  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 149, 20.5.2014, p. 67).

      (2)  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 81, 21.3.2001, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.


title: 2009/401/CE: Decizia Consiliului din 12 mai 2009 privind evenimentul Capitala europeană a culturii pentru anul 2013

text:
               26.5.2009

               RO

               Jurnalul Oficial al Uniunii Europene

               L 127/10

      DECIZIA CONSILIULUI

   din 12 mai 2009
   privind evenimentul „Capitala europeană a culturii” pentru anul 2013
   (2009/401/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Decizia nr. 1622/2006/CE a Parlamentului European și a Consiliului din 24 octombrie 2006 de stabilire a unei acțiuni comunitare în favoarea evenimentului „Capitala europeană a culturii” pentru anii 2007-2019 (1),
   având în vedere rapoartele din septembrie și octombrie 2008 ale comitetului de selecție privind procesul de selecție al capitalelor europene ale culturii în Franța și, respectiv, Slovacia, precum și avizul Parlamentului European,
   având în vedere faptul că sunt îndeplinite pe deplin criteriile menționate la articolul 4 din Decizia nr. 1622/2006/CE,
   având în vedere recomandarea Comisiei din 20 aprilie 2009,
   DECIDE:
   Articol unic
   Marsilia (Franța) și Košice (Slovacia) sunt desemnate fiecare „Capitala europeană a culturii 2013”.

      Adoptată la Bruxelles, 12 mai 2009.

         Pentru Consiliu

            Președintele

         M. KOPICOVÁ

      (1)  JO L 304, 3.11.2006, p. 1.


title: Decizia (PESC) 2015/67 a Comitetului politic și de securitate (EUCAP Sahel Mali/1/2015) din 14 ianuarie 2015 de prelungire a mandatului șefului misiunii PSAC a Uniunii Europene în Mali (EUCAP Sahel Mali)

text:
                  17.1.2015

                  RO

                  Jurnalul Oficial al Uniunii Europene

                  L 11/72

         DECIZIA (PESC) 2015/67 A COMITETULUI POLITIC ȘI DE SECURITATE (EUCAP SAHEL MALI/1/2015)
         din 14 ianuarie 2015
         de prelungire a mandatului șefului misiunii PSAC a Uniunii Europene în Mali (EUCAP Sahel Mali)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (1), în special articolul 7 alineatul (1),
         întrucât:

                     (1)

                     În temeiul Deciziei 2014/219/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a misiunii EUCAP Sahel Mali, inclusiv decizia de numire a unui șef de misiune.

                     (2)

                     La 26 mai 2014, COPS a adoptat Decizia EUCAP Sahel Mali/1/2014 (2), numindu-l pe domnul Albrecht CONZE în calitate de șef al misiunii EUCAP Sahel Mali pentru perioada 26 mai 2014-14 ianuarie 2015.

                     (3)

                     Înaltul Reprezentant al Uniunii pentru afaceri externe și politica de securitate a propus prelungirea mandatului domnului Albrecht CONZE în calitate de șef al misiunii EUCAP Sahel Mali pentru perioada 15 ianuarie 2015-14 iunie 2015,

               ADOPTĂ PREZENTA DECIZIE:

            Articolul 1
            Mandatul domnului Albrecht CONZE în calitate de șef al misiunii EUCAP Sahel Mali se prelungește până la 14 iunie 2015.

            Articolul 2
            Prezenta decizie intră în vigoare la data adoptării.

            Adoptată la Bruxelles, 14 ianuarie 2015.

                  Pentru Comitetul politic și de securitate

                  Președintele

               W. STEVENS

            (1)  JO L 113, 16.4.2014, p. 21.

            (2)  Decizia EUCAP Sahel Mali/1/2014 a Comitetului politic și de securitate din 26 mai 2014 privind numirea șefului misiunii PSAC a Uniunii Europene în Mali (EUCAP Sahel Mali) (JO L 164, 3.6.2014, p. 43).